A4-0344/96

Απόφαση επί της κοινής θέσης που καθορίστηκε από το Συμβούλιο σχετικά με τη δράση στον τομέα της ενίσχυσης των εκτοπισμένων πληθυσμών (πρόσφυγες, εκτοπισμένα άτομα και επαναπατριζόμενοι) στις αναπτυσσόμενες χώρες της Λατινικής Αμερικής και της Ασίας (C4-0374/96 - 95/0162(SYN))

(Διαδικασία συνεργασίας: δεύτερη ανάγνωση)

Το Ευρωπαϊκό Κοινοβούλιο,

- έχοντας υποψη την κοινή θέση του Συμβουλίου (C4-0374/96 - 95/0162(SYN)) ((ΕΕ C 264 της 11.9.1996, σελ. 13)),

- έχοντας υπόψη τη γνωμοδότησή του κατά την πρώτη ανάγνωση ((ΕΕ C 65 της 04.03.1996, σελ. 215)) επί της πρότασης της Επιτροπής προς το Συμβούλιο, (COM(95)0297) ((ΕΕ C 237 της 12.09.1995, σελ. 19)),

- έχοντας υπόψη την τροποποιημένη πρόταση της Επιτροπής (COM(96)0234) ((ΕΕ C 216 της 26.7.1996, σελ. 10)),

- έχοντας κληθεί από το Συμβούλιο να γνωμοδοτήσει σύμφωνα με το άρθρο 189Γ της Συνθήκης ΕΚ,

- έχοντας υπόψη το άρθρο 67 του Κανονισμού του,

- έχοντας υπόψη τη σύσταση για δεύτερη ανάγνωση της Επιτροπής Ανάπτυξης και Συνεργασίας (A4-0344/96),

1. τροποποιεί τη κοινή θέση ως εξής:

2. αναθέτει στον Πρόεδρό του να διαβιβάσει την απόφαση αυτή στο Συμβούλιο και την Επιτροπή.

(Τροπολογία 1)

Αιτιολογική σκέψη 7α (νέα)

>Κείμενο μετά την ψηφοφορία στο ΕΚ>

7α. ότι η προσφυγική ιδιότητα μπορεί να προκύψει από την εκδίωξη συγκεκριμένων κοινωνικών ομάδων και ότι είναι ανάγκη να προαχθεί η αρχή της μη διακριτικής μεταχείρισης[semigr ]

(Τροπολογία 2)

Αιτιολογική σκέψη 7β (νέα)

>Κείμενο μετά την ψηφοφορία στο ΕΚ>

7β. ότι είναι ανάγκη να προαχθεί η αρχή της μη απέλασης και η πραγματική νομική διευθέτηση των παραβιάσεων των δικαιωμάτων του ανθρώπου[semigr ]

(Τροπολογία 3)

Άρθρο 1α (νέο)

>Κείμενο μετά την ψηφοφορία στο ΕΚ>

Άρθρο 1α

Η δημιουργία δημοκρατικών διαρθρώσεων και η προαγωγή των δικαιωμάτων του ανθρώπου αποτελούν αναπόσπαστο μέρος των προγραμμάτων βοήθειας υπέρ των εκτοπισμένων πληθυσμών στις αναπτυσσόμενες χώρες της Λατινικής Αμερικής και της Ασίας. Όλες οι θιγόμενες ομάδες, καθώς και ο τοπικός πληθυσμός υποδοχής προσφύγων και εκτοπισμένων ατόμων, συμμετέχουν πλήρως στην αξιολόγηση των αναγκών και την εφαρμογή των προγραμμάτων βοηθείας. Η βοήθεια και οι πιστώσεις προορίζονται για τις ευαίσθητες ομάδες συμπεριλαμβανομένων των γυναικών, των παιδιών, των αυτοχθόνων, των μειονεκτούντων και των ηλικιωμένων ατόμων.

(Τροπολογία 4)

Άρθρο 2

>Αρχικό κείμενο>

Η Κοινότητα υποστηρίζει βιώσιμα σχέδια για την επιβίωση, την αυτάρκεια και την κοινωνικοοικονομική επανένταξη προσφύγων, εκτοπισθέντων, επαναπατριζομένων και αποστρατευθέντων. Οι δράσεις αφορούν, μεταξύ άλλων, την άρση ναρκοπεδίου, την καταπολέμηση της σεξουαλικής βίας, την υποστήριξη των τοπικών κοινοτήτων υποδοχής και των ζωνών επιστροφής, ώστε να διευκολύνονται η αποδοχή και η ένταξη των εκριζωμένων πληθυσμών και να υποστηριχθεί η επιστροφή και οι εγκατάστασή τους στις χώρες καταγώγής ή σε τρίτες χώρες καθώς και, ενδεχομένως, η συμφιλίωση.

>Κείμενο μετά την ψηφοφορία στο ΕΚ>

Η Κοινότητα υποστηρίζει βιώσιμα σχέδια για την επιβίωση, την αυτάρκεια και την κοινωνικοοικονομική επανένταξη προσφύγων, εκτοπισθέντων, επαναπατριζομένων και αποστρατευθέντων. Οι δράσεις αφορούν, μεταξύ άλλων, την άρση ναρκοπεδίου, συμπεριλαμβανομένων και δράσεων για την ενθάρρυνση της συνειδητοποίησης και της ασφάλειας όσον αφορά τις νάρκες, την καταπολέμηση της σεξουαλικής βίας, την παροχή βασικής υγειονομικής περίθαλψης, συμπεριλαμβανομένης της αναπαραγωγικής και ψυχολογικής υγείας και την περίθαλψη των γυναικών που έπεσαν θύματα βιασμού, ενίσχυση για την προαγωγή της κοινωνικής ενότητας, συμπεριλαμβανομένων και προγραμμάτων ανεύρεσης και επανένωσης οικογενειών, υποστήριξη για τη διεκδίκηση γης και δικαιωμάτων ιδιοκτησίας και υποστήριξη για την νομική επίλυση των δικαιωμάτων του ανθρώπου, την αναγκαία υποστήριξη των τοπικών κοινοτήτων υποδοχής και των ζωνών στις οποίες εγκαθίστανται εκριζωθέντα άτομα επιστροφής, ώστε να διευκολύνονται η αποδοχή και η ένταξη των εκριζωμένων αυτών ατόμων και να υποστηριχθεί η εθελούσια επιστροφή και οι εγκατάστασή τους στις χώρες καταγώγής ή σε τρίτες χώρες. Οι δράσεις υποστηρίζουν, ενδεχομένως, τη συμφιλίωση.

(Τροπολογία 5)

Άρθρο 7, παράγραφος 1

>Αρχικό κείμενο>

1. Τα μέσα που μπορούν να χρησιμοποιηθούν στο πλαίσιο των δράσεων κατ' άρθρο 1 περιλαμβάνουν ιδίως την εκπόνηση μελετών, την τεχνική βοήθεια, την κατάρτιση ή άλλες υπηρεσίες, τις προμήθειες και τα έργα, καθώς και τους λογιστικούς ελέγχους και τις αποστολές αξιολόγησης και ελέγχου.

>Κείμενο μετά την ψηφοφορία στο ΕΚ>

1. Τα μέσα που μπορούν να χρησιμοποιηθούν στο πλαίσιο των δράσεων κατ' άρθρο 1 περιλαμβάνουν ιδίως την εκπόνηση μελετών, την τεχνική βοήθεια, την κατάρτιση ή άλλες υπηρεσίες, τις προμήθειες και τα έργα, καθώς και τους λογιστικούς ελέγχους και τις αποστολές αξιολόγησης και ελέγχου. Στο βαθμό που είναι επιτακτικώς αναγκαίο για την επιτυχία μιας δράσης, μπορεί να διατεθούν πιστώσεις για την εκπόνηση μελετών με τη συμμετοχή, κατά προτεραιότητητα, εμπειρογνωμόνων από τη χώρα υποδοχής. Οι δαπάνες για μελέτες, έλεγχο λογαριασμών, αποστολές αξιολόγησης και ελέγχου, πρέπει να περιορίζονται στο ελάχιστο αναγκαίο επίπεδο και σε κάθε περίπτωση να μην υπερβαίνουν το 3% του συνολικού κόστους της δράσης.

(Τροπολογία 6)

Άρθρο 7, παράγραφος 6, σημείο β)

>Αρχικό κείμενο>

β) το συντονισμό στον τόπο εκτέλεσης των δράσεων μέσω τακτικών συνεδριάσεων και ανταλλαγών πληροφοριών μεταξύ των εκπροσώπων της Επιτροπής και των κρατών μελών στην δικαιούχο χώρα.

>Κείμενο μετά την ψηφοφορία στο ΕΚ>

β) το συντονισμό στον τόπο εκτέλεσης των δράσεων μέσω τακτικών συνεδριάσεων και ανταλλαγών πληροφοριών μεταξύ των εκπροσώπων της Επιτροπής και των κρατών μελών, άλλων εκπροσώπων των χορηγών και των αρμόδιων εταίρων στη δικαιούχο χώρα.

(βα) τον συντονισμό και τη διαβούλευση με την αρμόδια επιτροπή του Ευρωπαϊκού Κοινοβουλίου και την οργάνωση συνδέσμου των ΜΚΟ.

(Τροπολογία 7)

Άρθρο 7, παράγραφος 7

>Αρχικό κείμενο>

7. Η Επιτροπή δύναται, από κοινού με τα κράτη μέλη, να αναλάβει κάθε δυνατή πρωτοβουλία, για να εξασφαλισθεί ο καλός συντονισμός με τους άλλους ενδιαφερομένους χορηγούς και δη με εκείνους του συστήματος των Ηνωμένων Εθνών, περιλαμβανομένης και της Ύπατης Αρμοστείας για τους πρόσφυγες.

>Κείμενο μετά την ψηφοφορία στο ΕΚ>

7. Η Επιτροπή δύναται, από κοινού με τα κράτη μέλη, να αναλάβει κάθε δυνατή πρωτοβουλία, για να εξασφαλισθεί ο καλός συντονισμός με τους εταίρους που είναι επιφορτισμένοι με την υλοποίηση των δράσεων, και δη με εκείνους του συστήματος των Ηνωμένων Εθνών, περιλαμβανομένης και της Ύπατης Αρμοστείας για τους πρόσφυγες.

(Τροπολογία 8)

Άρθρο 9, παράγραφοι 3 και 4

>Αρχικό κείμενο>

3. Οι αποφάσεις για τις δράσεις, η χρηματοδότηση των οποίων, δυνάμει του παρόντος κανονισμού, υπερβαίνει τα 2 εκατομμ. Ecu ανά δράση εγκρίνονται σύμφωνα με τη διαδικασία που προβλέπεται στο άρθρο 10.

Το αργότερο μία εβδομάδα πριν ληφθεί η σχετική απόφαση, η Επιτροπή ενημερώνει συνοπτικά την επιτροπή για τις αποφάσεις χρηματοδότησης, τις οποίες προτίθεται να λάβει σχετικά με τα σχέδια και τα προγράμματα των οποίων το ύψος δεν υπερβαίνει τα 2 εκατομμ. Ecu.

4. Η Επιτροπή έχει την εξουσία να εγκρίνει, χωρίς να προσφύγει στη γνώμη της επιτροπής που προβλέπεται στο άρθρο 10, τις πρόσθετες αναλήψεις υποχρεώσεων που είναι απαραίτητες για την κάλυψη των προβλεπομένων ή επελθουσών υπερβάσεων αυτών των δράσεων, εφ' όσον η υπέρβαση ή η πρόσθετη ανάγκη είναι κατώτερη ή ίση προς το 20% της αρχικής αναλήψεως υποχρεώσεως που έχει ορισθεί από την απόφαση χρηματοδότησης.

Όταν η πρόσθετη ανάληψη υποχρεώσεων του προηγουμένου εδαφίου είναι κατώτερη από 4 εκατομμ. Ecu, η επιτροπή του άρθρου 10 ενημερώνεται για την απόφαση της Επιτροπής. Όταν η πρόσθετη ανάληψη υποχρεώσεων είναι ανώτερη από 4 εκατομμ. Εcu αλλά κατώτερη από 20%, ζητείται η γνώμη της επιτροπής.

>Κείμενο μετά την ψηφοφορία στο ΕΚ>

Διαγράφεται

(Τροπολογία 9)

Άρθρο 10

>Αρχικό κείμενο>

1. Η Επιτροπή ενισχύεται στο έργο της από την επιτροπή του άρθρου 15 του Κανονισμού (ΕΟΚ) αριθ. 443/92/ΕΟΚ του Συμβουλίου της 25ης Φεβρουαρίου 1992 περί χρηματοδοτικής και τεχνικής βοήθειας καθώς και οικονομικής συνεργασίας με τις αναπτυσσόμενες χώρες της Λατινικής Αμερικής και της Ασίας(1).

>Κείμενο μετά την ψηφοφορία στο ΕΚ>

1. Η Επιτροπή ενισχύεται στο έργο της από μία συμβουλευτική επιτροπή που απαρτίζεται από αντιπροσώπους των κρατών μελών με πρόεδρο τον αντιπρόσωπο της Επιτροπής.

>Αρχικό κείμενο>

2. Ο αντιπρόσωπος της Επιτροπής υποβάλλει στην επιτροπή σχέδιο των μέτρων που πρέπει να ληφθούν. Η επιτροπή διατυπώνει τη γνώμη της για το σχέδιο αυτό εντός προθεσμίας που ορίζεται από τον πρόεδρο σε συνάρτηση με τον επείγοντα χαρακτήρα του θέματος. Αποφασίζει η πλειοψηφία που προβλέπει το άρθρο 148 παρ. 2 της συνθήκης, για την έκδοση των αποφάσεων που καλείται να λάβει το Συμβούλιο βάσει πρότασης της Επιτροπής[semigr ] οι ψήφοι των κρατών μελών σταθμίζονται σύμφωνα με το προαναφερόμενο άρθρο. Ο πρόεδρος δεν λαμβάνει μέρος στην ψηφοφορία.

>Κείμενο μετά την ψηφοφορία στο ΕΚ>

2. Οι γνώμες καταχωρίζονται στα πρακτικά[semigr ] επιπλέον, κάθε κράτος έχει το δικαίωμα να ζητήσει την καταχώρηση θέσης του στα πρακτικά αυτά. Αντίγραφο των πρακτικών διαβιβάζεται στην αρμόδια επιτροπή του Ευρωπαϊκού Κοινοβουλίου.

>Κείμενο μετά την ψηφοφορία στο ΕΚ>

Η Επιτροπή λαμβάνει δεόντως υπόψη τη γνώμη που εκφέρει η επιτροπή. Ενημερώνει την επιτροπή σχετικά με τη συνέχεια που προτίθεται να δώσει στη γνώμη της .

>Αρχικό κείμενο>

Η Επιτροπή θεσπίζει τα σχεδιαζόμενα μέτρα όταν είναι σύμφωνα με τη γνώμη της επιτροπής.

Όταν τα σχεδιαζόμενα μέτρα δεν είναι σύμφωνα με τη γνώμη της επιτροπής, ή ελλείψει γνώμης, η Επιτροπή υποβάλλει χωρίς καθυστέρηση στο Συμβούλιο πρόταση σχετικά με τα μέτρα που πρέπει να ληφθούν. Το Συμβούλιο αποφασίζει με ειδική πλειοψηφία.

_______________

(1) ΕΕ L 52 της 27.2.1992, σελ. 1

>Αρχικό κείμενο>

Αν κατά τη λήξη προθεσμίας ενός μηνός από την υποβολή της πρότασης, το Συμβούλιο δεν έχει αποφανθεί, τα προτεινόμενα μέτρα θεσπίζονται από την Επιτροπή.

(Τροπολογία 10)

Άρθρο 11

>Αρχικό κείμενο>

Στο πλαίσιο της επιτροπής που αναφέρεται στο άρθρο 10 παράγραφος 1 ανταλλάσσονται ετησίως απόψεις κατόπιν εισηγήσεως του αντιπροσώπου της Επιτροπής σχετικά με τις γενικές κατευθυντήριες γραμμές των δράσεων που θα εκτελεσθούν κατά το επόμενο έτος.

>Κείμενο μετά την ψηφοφορία στο ΕΚ>

Ανταλλάσσονται ετησίως απόψεις κατόπιν εκθέσεως του αντιπροσώπου της Επιτροπής σχετικά με τις γενικές κατευθυντήριες γραμμές των δράσεων που θα εκτελεσθούν κατά το επόμενο έτος.

>Κείμενο μετά την ψηφοφορία στο ΕΚ>

Η Επιτροπή καταρτίζει τις γενικές κατευθυντήριες γραμμές που θα υποβληθούν με βάση διαβουλεύσεις που πραγματοποιεί με τις αρχές, τις εταιρικές οργανώσεις και τους δικαιούχους στις αποδέκτριες χώρες. Η αρμόδια επιτροπή του Ευρωπαϊκού Κοινοβουλίου δύναται να αποστείλει στη συνάντηση αυτή αντιπρόσωπο με δικαίωμα λόγου ως παρατηρητή.

Οι συνεδριάσεις που πραγματοποιούνται δυνάμει του άρθρου αυτού, διεξάγονται δημοσίως και τα πλήρη πρακτικά της διαβιβάζονται στο Ευρωπαϊκό Κοινοβούλιο και το Συμβούλιο, προς ενημέρωση, εντός 10 εργασίμων ημερών μετά από κάθε συνεδρίαση.

(Τροπολογία 11)

Άρθρο 13

>Αρχικό κείμενο>

Η Επιτροπή αξιολογεί τις δράσεις που χρηματοδοτεί η Κοινότητα, με σκοπό να διαπιστώσει κατά πόσο έχουν επιτευχθεί οι στόχοι των δράσεων αυτών και να παράσχει κατευθυντήριες γραμμές για τη βελτίωση της αποτελεσματικότητας των μελλοντικών δράσεων. Η Επιτροπή υποβάλλει στην επιτροπή σύνοψη των αξιολογήσεων, οι οποίες μπορούν ενδεχομένως να εξεταστούν από την επιτροπή. Οι εκθέσεις αξιολόγησης είναι στη διάθεση των κρατών μελών.

>Κείμενο μετά την ψηφοφορία στο ΕΚ>

Η Επιτροπή αξιολογεί τις δράσεις που χρηματοδοτεί η Κοινότητα, με σκοπό να διαπιστώσει κατά πόσο έχουν επιτευχθεί οι στόχοι των δράσεων αυτών και να παράσχει κατευθυντήριες γραμμές για τη βελτίωση της αποτελεσματικότητας των μελλοντικών δράσεων. Η Επιτροπή υποβάλλει στην επιτροπή σύνοψη των αξιολογήσεων, οι οποίες μπορούν ενδεχομένως να εξεταστούν από την επιτροπή. Οι εκθέσεις αξιολόγησης είναι στη διάθεση των κρατών μελών, καθώς και στο Ευρωπαϊκό Κοινοβούλιο.